Eri kanal. Eri kanal — AQShning shim.sharqiy qismidagi suv yoʻli. 1817—25 yillarda qazilgan. Bir necha marta rekonstruksiya qilingan. Eri kanal Buyuk koʻllar sistemasi (Eri koʻli)ni Gudzon daryosi orqali Atlantika okeani bilan tutashtiradi. Umumiy uz. 1107 km, shu jumladan, Buffalo shahridan Troy shahrigacha 547 km, Olbani shahrigacha 560 km, eni 50 m, chuq. 3,7 m. Kanalda daryo transporti bilan, asosan, qurilish materiallari, gʻalla, neft mahsulotlari tashiladi.